Barry (telesaila)

Barry 2018ko martxoaren 25ean HBOn estreinatu umore beltzezko eta akziozko telebistako seriea da. Alec Berg-ek eta Bill Hader-ek sortuta, Hader bera da aktore magusia. Ozark edo Breaking Bad telesailen kasuan bezala, pertsonaia nagusiak bizitza normal samarrak egiten saiatzen dira, baina delituz, hilketaz eta muturreko egoera ikaragarriekin nahasten dira bizimodu arrunteko gorabeherak. Beste bi telesail horietan baino gehiago, alderdi umoretsua gehiago lantzen da hemen, eta krimen elementuak gore ukituekin eta esajerazio komedikoekin agertzen dira sarri.

2018 eta 2019an bi denboraldi egin ziren, eta etenaren ondoren 3. denboraldia 2022an, non 4. denboraldi bat ere egingo zela iragarri zen.
 Sinopsia 

Barry (Bill Hader) kontratupeko hiltzailea da, Cleveland hirian bizi da eta Monore Fuchs (Stepen Root) izeneko manager moduko batek bilatzen dizkio lanak. Egiteko batek, Los Angeles hirira eramango ditu, eta han, kasualitatez, Barryk antzezle-eskola batekin topo egingo du, eta erabakiko du bere barne-bizitzak iraultza bat behar duela, beretzat zentzua duen zerbait egiteko: aktore izan, eta ez hiltzailea. Baina gaizkiletzaren mundua atzean uztea ezinezkoa bilakatuko zaio, eta indarkeriazko trama aktore hasiberriaren ametsekin nahastuko da.

 Aktoreak 
Bill Hader: Barry Berkman/Barry Block
Stephen Root: Monroe Fuches
Sarah Goldberg: Sally Reed
Glenn Fleshler: Goran Pazar
Anthony Carrigan: Noho Hank
Henry Winkler: Gene Cousineau

 Erreferentziak 

Kategoria:Ameriketako Estatu Batuetako telesailak
Kategoria:Los Angelesen girotutako telesailak
Kategoria:HBOko telesailak
Kategoria:Ingelesez egindako telesailak